B-S 8 Hřbitov

Bunker B-S 8 Hřbitov je najväčší a najsilnejšie vyzbrojený ťažký objekt v Bratislave. Bol postavený 15.-21. marca 1937 Firmou Ing. Rudolfa Friča. Posádku tvorilo 33 vojakov. Bunker B-S 8 Hřbitov mal ako jediný ťažký objekt v Petržalke dvojramenné schody. Jeho výzbroj tvorili kanóny a dvojguľomety. Bunker B-S 8 Hřbitov má dve podlažia, na hornom podlaží sa nachádzali strieľne, toalety, naftový agregát, sklad a čerpadlo na vodu. Na spodnom podlaží boli sklady na muníciu, sklad potravín, ubytovacia izba pre vojakov a vzduchotechnika s dvoma filtračnými zariadeniami. Pred bunkrom sa nachádzali priekopy, ktoré slúžili na to, aby sa nedalo dostať ku guľometom a taktiež ako miesto, kde padali prázdne nábojnice. Referencie Pozri aj Zoznam petržalských bunkrov Iné projekty Commons ponúka multimediálne súbory na tému B-S 8 Hřbitov